***Shaft*** er en amerikansk action- og kriminalfilm fra 1971 regissert av Gordon Parks. Filmen handler om den tøffe og snarrådige svarte politietterforskeren Sharf. Han har bydelen Harlem i New York som sitt område. En dag får han et tilbud om å finne den kidnappede datteren til en mafiasjef. Hovedrollen spilles av Richard Roundtree, mens sentrale biroller spilles av Moses Gunn, Charles Cioffi, Christopher St. John og Lawrence Pressman.

Den gikk på norsk kino med undertittelen *Bandekrig i Harlem*.

*Shaft* har fått flere oppfølgere.

Handling
--------

John Shaft er en farget politietterforsker i Harlem, New York. Han er kjent for å ha et hissig lynne, og ha et godt lag med damene. Dessverre er også hans temperament et problem for politiet, ettersom hans siste stunt var å kaste en lokal gangster ut av et vindu. Han slipper suspensjoner, men er advart. Samme dag dukker den svarte mafiabossen Bumpy Jonas opp på Shafts kontor, hvor han tilbyr ham et oppdrag: Å finne hans datter som er kidnappet av en mafia-bande som konkurrerer med Bumpy om narkotikamarkedet.

Om filmen
---------

### Popularitet og økonomi

*Shaft* ble en moderat suksess. Den innbragte drøyt $12 millioner i USA og ble sett av drøyt syv millioner. Ifølge The Numbers havnet den på 17-plass over de mest innbringende filmene i USA i 1971.

Produksjonsbudsjettet var på mellom en halv og én millioner dollar.

### Anmelderne

Den ble forholdsvis godt mottatt av anmelderne, noe som gjenspeiles i at den har fått 88 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 3 av 4 stjerner.

### Priser

Musikeren Isaac Hayes ble tildelt både en Oscar, Grammy og Golden Globe for filmens kjenningsmelodi "Theme from Shaft".

Oppfølgere og nyinnspilling
---------------------------

*Shaft* fikk to oppfølgere: *Shaft rydder opp* i 1972 og *Shaft i Afrika* i 1973. Filmene ble fulgt opp med en TV-serie, også den med navnet *Shaft*. Også TV-serien hadde Richard Roundtree i hovedrollen som John Shaft, men gikk kun to sesonger fra 1973 til 1974. I 2000 kom en ny film som dels var en nyinnspilling og dels en oppfølger. I denne har Samuel L. Jackson hovedrollen som John Shafts nevø, navngitt John etter sin onkel. Roundtree spiller her rollen som en aldrende privatdetektiv som forsøker å overtale sin nevø til å bli med i hans detektivbyrå. I 2019 kom en oppfølger til denne som introduserer tredje generasjons Shaft.

I rollene
---------

(utvalg)

* Richard Roundtree – John Shaft
* Moses Gunn – Bumpy Jonas
* Charles Cioffi – Vic Androzzi
* Christopher St. John – Ben Buford
* Gwenn Mitchell – Ellie Moore
* Lawrence Pressman – Sergeant Tom Hannon
* Victor Arnold – Charlie
* Tony King – Davies
* Sherri Brewer – Marcy Jonas
* Rex Robbins – Rollie
* Camille Yarbrough – Dina Greene
* Margaret Warncke – Linda
* Joseph Leon – Byron Leibowitz
* Arnold Johnson – Cul

Referanser
----------

1. 1 2  «The Numbers - Top-Grossing Movies of 1971». *www.the-numbers.com*. Besøkt 9. august 2019.
2. ↑  MGM to Specialize and Diversify, Too: Aubrey Sees Big Year, Details 'Select' Movies, Resort Plans MGM: Leo Seeks Greener Fields Dallos, Robert E; Delugach, Al. Los Angeles Times (1923-Current File) [Los Angeles, Calif] 24 Oct 1971: h1.
3. ↑  «Shaft». *Rotten Tomatoes* **(engelsk)**. Besøkt 24. april 2017.
4. ↑  Ebert, Roger. «Shaft Movie Review & Film Summary (1971) | Roger Ebert». *www.rogerebert.com* **(engelsk)**. Besøkt 9. august 2019.
5. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
6. ↑  «Shaft - IMDb». Besøkt 9. august 2019.
7. ↑  CNN, Lisa Respers France. «New 'Shaft' features 3 generations». *CNN*. Besøkt 9. august 2019.

Eksterne lenker
---------------

* (en) *Shaft* på Internet Movie Database Rediger på Wikidata

* (no) *Shaft* hos Filmfront Rediger på Wikidata

* (sv) *Shaft* i Svensk Filmdatabas Rediger på Wikidata

* (da) *Shaft* i Danmark Nationale Filminstitut Rediger på Wikidata

* (en) *Shaft* på AllMovie Rediger på Wikidata

* (fr) *Shaft* på Allociné Rediger på Wikidata

* (nl) *Shaft* på MovieMeter Rediger på Wikidata

* (en) *Shaft* på Turner Classic Movies Rediger på Wikidata

* (en) *Shaft* på American Film Institute Rediger på Wikidata

* (en) *Shaft* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |